PRIMĂRIA ORAŞ DETA

Nr. 7401/07.07.2023                                          

RAPORT
privind actualizarea indicatorilor economici ai proiectului conf. O.G. 15/2021 „ÎMBUNĂTĂȚIREA CALITĂȚII VIEȚII  POPULAȚIEI ORAȘULUI DETA PRIN CREAREA DE NOI STRUCTURI SOCIALE”  LOT 1: „Îmbunătățirea calității vieții populației oraşului Deta prin crearea de noi structuri sociale” orașul Deta, str. Termal, nr. 17A, județul Timiș - proiectare și execuție.

Având în vedere Adresa ADR Vest nr. 18268/04.07.2023, Solicitarea de clarificare 20, referitor la  Proiect: cod SMIS 123501 - Îmbunătățirea calității vieții populației oraşului Deta prin crearea de noi structuri sociale, prin care se comunică: ,,Menținem solicitarea transmiterii Hotărârii de Consiliu Local pentru aprobare a valorii actuale a bugetului şi a sumele suplimentare reprezentând contribuția beneficiarului,, sume suplimentare rezultate  ca  urmare a  aplicării Ordonanței de Guvern nr. 15/2021 privind reglementarea unor măsuri fiscal-bugetare la contractul de achiziție publică de lucrări nr. 1687 din data de 01.03.2021, privind realizarea obiectivului de investiții menționat mai sus, astfel a crescut valoarea  cap. 4 cheltuieli pentru investiția de bază, din devizul general aferent  ofertei, care stă la baza întocmirii devizului general.
Având în vedere Ordonanța de Guvern nr. 15/2021 privind reglementarea unor măsuri fiscal-bugetare, publicata in Monitorul Oficial al României, Partea I, nr. 833 din 31 august 2021, in vigoare din data de 03.09.2021, prin care se impune ajustarea prețului contractelor  de achiziție publică, prin actualizarea preturilor aferente materialelor, prin aplicarea unui coeficient de ajustare, pentru a tine seama de orice creștere sau diminuare a costului materialelor pe baza căruia se fundamentează prețul final al contractului , conform art. 2, alin.(14) din Ordonanța de Guvern nr. 15/2021,

           Referitor la Contractul de achiziție publică de lucrări nr. 1687 din data de 01.03.2021 privind realizarea obiectivului de investiții: LOT 1: “Îmbunătățirea calității vieții populației oraşului Deta prin crearea de noi structuri sociale „orașul Deta, str. Termal, nr.17A, județul Timiș, - PROIECTARE ȘI EXECUŢIE - din cadrul proiectului ”ÎMBUNĂTĂȚIREA CALITĂȚII VIEȚII  POPULAȚIEI ORAȘULUI DETA PRIN CREAREA DE NOI STRUCTURI SOCIALE” COD SMIS 123501 va aducem la cunoștință faptul că, în conformitate cu următoarele prevederi legale:

- Ordonanța de Guvern nr. 15/2021 privind reglementarea unor măsuri fiscal-bugetare, publicata in Monitorul Oficial al României, Partea I, nr. 833 din 31 august 2021, in vigoare din data de 03.09.2021,

- Ordinul Ministerului Dezvoltării, Lucrărilor Publice și Administrației nr. 1336/21.09.2021 pentru aprobarea Metodologiei  in vederea  punerii in aplicare  a OG nr. 15/2021privind reglementarea  unor  masuri  fiscal-bugetare prin ajustarea preturilor aferente  materialelor de construcții pentru  contractele de  achiziție publică/contractele sectoriale de lucrări finanțate prin POR 2014-2020,

- Ordinul Ministerului Dezvoltării, Lucrărilor Publice și Administrației nr. 2050, pentru modificarea si înlocuirea Metodologiei privind ajustarea preturilor aferente materialelor de construcții pentru  contractele de achiziție publica/contractele sectoriale de lucrări finanțate prin POR 2014-2020, in vederea punerii in aplicare a Ordonanței de Guvern nr. 15/2021 privind reglementarea unor măsuri fiscal-bugetare Metodologie aprobata prin Ordinul Ministerului Dezvoltării, Lucrărilor Publice și Administrației nr. 1336/2021 si pentru modificarea Anexei „Ghiului solicitantului, Condiții Generale pentru accesarea fondurile în cadrul Programului Operațional Regional 2014-2020”, aprobata prin Ordinul Ministerului Dezvoltării Regionale și Administrației  Publice nr. 1021/2015; 

s-a impus ajustarea prețului contractului de achiziție publica mai sus menționat, prin actualizarea preturilor aferente materialelor, prin aplicarea unui coeficient de ajustare, pentru a tine seama de orice creștere sau diminuare a costului materialelor pe baza căruia  s-a fundamentat prețul contractului.
Astfel, conform Ordonanței de Guvern nr. 15/2021, privind reglementarea unor masuri fiscal-bugetare, publicata in Monitorul Oficial nr.833/31.08.2021, in urma ajustării valorii aferente cheltuielilor cu materialele pentru restul rămas de executat existent pana la data intrării in vigoare a OG 15/2021, respectiv data de 03.09.2021, indicatorii economici au suferit o creștere, față de indicatorii economici aprobați inițial  la faza SF sau PT, a crescut valoarea  cap. 4 cheltuieli pentru investiția de bază, din devizul general aferent  ofertei inițiale, care stă la baza întocmirii devizului general. 

 Ținând cont de art. 2, alin.(14) din Ordonanța de Guvern nr. 15/2021 ,, Determinarea prețului final al contractului se realizează după depunerea ultimei solicitări de plată, în baza situaţiei centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiționale la acesta, însușită de executant, diriginte de șantier şi aprobată de autoritatea contractantă, prin încheierea unui act adițional la contract. Prețul final al contractului de achiziție publică/ de lucrări trebuie să se încadreze în valoarea indicatorilor tehnico - economici aferenți obiectivului/ proiectului de investiții care face obiectul contractului, aprobați potrivit legii.,, 
- se propune aprobarea valorii actuale a bugetului şi a sumelor suplimentare rezultate  ca  urmare a  aplicării Ordonanței de Guvern nr. 15/2021 privind reglementarea unor măsuri fiscal-bugetare, pentru obiectivul de investiții, LOT 1: “Îmbunătățirea calității vieții populației oraşului Deta prin crearea de noi structuri sociale „orașul Deta, str. Termal, nr.17A, județul Timis,, la faza PT , propunem Consiliului local Deta, aprobarea Devizului general actualizat ,la faza PT, respectiv aprobarea valorii actuale a bugetului şi a sumelor suplimentare rezultate, după aplicarea Ordonanței de Guvern nr. 15/2021, cu avizul Comisiei economice şi al Comisiei de urbanism şi administrarea patrimoniului. 
            În conformitate  cu art.44, alin.1 din Legea 273/2006 privind finanțele publice locale,  H.G. nr.907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.
             În conformitate cu  art. 2, alin.(14) din Ordonanța de Guvern nr. 15/2021, privind reglementarea unor măsuri fiscal-bugetare, publicata in Monitorul Oficial al României, Partea I, nr. 833 din 31 august 2021.
  Val ajustării: 135.281,72 lei fără TVA
•
Indicatori economici

Valoare totala (INV), inclusiv TVA:


9.277.902,61 lei  inclusiv TVA, din care: C+M –6.944.048,31 lei, inclusiv TVA. 

Eșalonarea investiției (INV/C+M):

	
	Total INV (inclusiv TVA)
	C+M (inclusiv TVA)

	Anul I
	9.277.902,61 lei
	6.944.048,31 lei


•          Categoria de importanta este C si clasa tehnica III.       

Prin urmare vă rog să aprobați indicatorilor economici actualizați, conf. OG 15/2021, a Devizului general actualizat, ai obiectivului de investiții LOT 1: “Îmbunătățirea calității vieții populației oraşului Deta prin crearea de noi structuri sociale „orașul Deta, str. Termal, nr.17A, județul Timiș” - din cadrul proiectului ”IMBUNATATIREA CALITATII VIETII  POPULATIEI ORASULUI DETA PRIN CREAREA DE NOI STRUCTURI SOCIALE”- PROIECTARE ȘI EXECUŢIE”
ÎNTOCMIT,
Popescu Viorica
